РАСЛЫЙМ КИЛЕШЕНГӘН

Әтнә муниципаль районы Бөтендөнья татар конгрессының башкарма комитеты җитәкчесе Әтнә районы җирлеге

\_\_\_\_\_\_\_\_\_\_\_\_\_\_ А.Ф Каюмов җитәкчесе, Татмедиа АҖ филиалының “Әтнә таңы”

«\_\_» «\_\_\_\_\_\_\_\_\_\_\_» 2020 ел газетасы җитәкчесе

\_\_\_\_\_\_\_\_\_\_Мөхәммәтҗанова Г.Р.

«\_\_» «\_\_\_\_\_\_\_\_\_\_\_\_» 2020 ел

КИЛЕШЕНГӘН

Әтнә муниципаль районы

башкарма комитеты

мәгариф бүлеге җитәкчесе

\_\_\_\_\_\_\_\_\_Л.Т.Гарипов

«\_\_» «\_\_\_\_\_\_\_\_\_\_\_» 2020 ел

Бөтендөнья татар конгрессының Әтнә районы җирлеге,

Әтнә районы “Ак калфак” татар хатын-кызлары иҗтимагый оешмасының

Әтнә муниципаль районына 30 ел тулу уңаеннан үткәрелүче

“Казан арты-Әтнә төбәге”конкурсына

Шартнамә.

Шартнамә нигезендә Әтнә муниципаль районының юбилей көннәренә әзерлек уңаеннан “Казан арты – Әтнә төбәге” иҗат бәйгесе игълан ителә. Фикерли белү, үз каләмең аша шул фикерне башкаларга җиткерү зур талант сорый. Әтнә районы иҗади якын килеп эшләүче, иҗат белән шөгыльләнүче мәктәп укучыларына, яшьләргә дә, тәҗрибәле каләм осталарына бик бай. 2020 ел Россия Федерациясендә – “Хәтер һәм Дан елы”, Татарстан Республикасында –ТАССР төзелүнең 100 еллыгы” елы дип билгеләнде. Безнең районыбыз 30 еллык юбилеен билгели. Шул уңайдан “Казан арты – Әтнә төбәге” – иҗат бәйгесе Әтнә районын яктырткан язмалар кабул итә. Алар нигездә журналистик әсәрләр, публицистик язмалар, үзләре иҗат иткән шигъри тәлгәшләр булырга мөмкин. Шулай ук аудио-видео язмалар (сюжет-тапшырулар); интернеттагы (сайт, социаль челтәрләрдә һәм блогларда урнаштырылган) иҗади текстлар, яхшы эчтәлекле һәм фикерле язмалар да бәяләнәчәк.

Бәйгедә 12 яшьтән башлап һәркем катнаша ала. Бәйгегә килгән язмалар “Әтнә таңы” газетасында, инстаграмм битләрендә яктыртылачак.

**Бәйгенең максатлары һәм бурычлары**

“Казан арты – Әтнә төбәге” - иҗат бәйгесенең төп шарты булып районыбызның әдәбият-сәнгать сөюче халкына әдәби кыйммәткә ия булган әсәрләрегезне тәкъдим итү, каләмдәшләр иҗатының елъязмасын туплау һәм укучы балаларның үз фикерен җәмгыятькә белдерү тора.

- укучыларның һәм яшьләрнең иҗади эшчәнлеген фикерләү сәләтен үстерү;

- туган илгә, туган телгә мәхәббәт тәрбияләү;

- мәкалә, шигырь, хәбәр, хикәя, әкият, парча, репортаж, интервью кебек жанрларда иҗат итү теләге уяту;

- төрле һөнәр ияләре һәм иҗади шәхесләр белән очрашу һәм чыгыш ясау сәләтләрен үстерү;

- районыбыз үсешен тоткарлаучы күренешләргә тәнкыйть күзлегеннән карау;

- районыбыз тормышына битараф булмаган каләмдәшләрне барлау;

- районыбыз мәктәпләрендә юбилей уңаеннан стена газеталары эшләү, яхшыларын билгеләү.

**Кокурсның таләпләре**

Әтнә муниципаль районы күләмендә үткәрелә торган “”Казан арты – Әтнә төбәге” иҗат бәйгесендә 12 яшьтән башлап һәркем катнаша ала. Бәйгегә түбәндәге темалар астында язмалар кабул ителә:

1.Туган якка мәдхия рәвешендә язылган язмалар ( хикәя, шигырь)

2. Талантлы райондашым (әңгәмә яки мәкалә)

3. Үткен каләм. Үткер сүз.(районыбызда булган проблемаларны яктыртучы мәкалә яки репортаж)

4. Үткәннәр аша киләчәккә. (район тарихын чагылдыручы пулицистик язма)

5. Каләм алдым кулыма. ( Район мәктәпләре үзләре иҗат иткән газеталар)

2020 елның 1 октябреннән “Әтнә таңы” газетасы редакциясенә юллый аласыз. Үзегез турында ирекле формада бәян ителгән хат, элемтә өчен телефон, адресыгызны күрсәтү сорала (анкета-заявка).

Эшләр 14 шрифт, Timеs new Roman, текст редакторы Word, юл арасы 1,5 кысаларында башкарылган булырга тиеш.

**Конкурсны бәяләү.**

Җиңүчеләрне бәйсез экспертлар, җюри билгели һәм алар “Казан арты – Әтнә төбәге” бәйгесенең йомгаклау турына чакырыла. “Гран-При” уңышлы дип табылган иң яхшы иҗат эше өчен бирелә. Бәйгенең җиңүчеләре (Гран-при, 1,2,3 урын) мактау грамоталары һәм акчалата премия белән бүләкләнә.

Конкурсны үткәрү вакыты

2020 елның 1 октябрь -31 октябрь